《黄司训欲到荒园赏菊用韵奉期 其二》
明代·程敏政

原上秋晴天日开，可人须共菊花杯。丹枫翠竹清溪岸，迟子长歌缓辔来。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。